KOMISIJAS ĪSTENOŠANAS LĒMUMS (ES) 2018/1113

(2018. gada 3. augusts),

ar ko atbilstīgi Eiropas Parlamenta un Padomes Regulai (EK) Nr. 1829/2003 atjauno atļauju laist tirgū pārtiku un lopbarību, kas ražota no ģenētiski modificētām cukurbietēm H7–1 (KM-ØØØH71-4)

(izziņots ar dokumenta numuru C(2018) 5029)

(Autentisks ir tikai teksts franču, nīderlandiešu un vācu valodā)

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību (1) un jo īpaši tās 11. panta 3. punktu un 23. panta 3. punktu,

tā kā:

(1) Ar Komisijas Lēmumu 2007/692/EK (2) atļāva laist tirgū pārtiku, pārtikas sastāvdaļas un lopbarību, kas ražota no ģenētiski modificētām cukurbietēm H7–1 (turpmāk “cukurbietes H7–1”).

(2) Uzņēmums KWS SAAT SE2018. gada 22. janvārī informēja Komisiju par to, ka 2015. gada 15. aprīlī tas kļuvis par bijušā atļaujas līdzturētāja, uzņēmuma KWS SAAT AG juridisko pēcteci. Tāpēc uzņēmums KWS SAAT SE pārņēma atļaujas līdzturētāja, uzņēmuma KWS SAAT AG tiesības un pienākumus.

(3) Uzņēmumi KWS SAAT SE un Monsanto Europe S.A./N.V.2016. gada 20. oktobrī saskaņā ar Regulas (EK) Nr. 1829/2003 11. un 23. pantu kopīgi iesniedza Komisijai pieteikumu uz minētās atļaujas atjaunošanu.

(4) Eiropas Pārtikas nekaitīguma iestāde (“EFSA”) 2017. gada 16. novembrī publicēja labvēlīgu atzinumu saskaņā ar Regulas (EK) Nr. 1829/2003 6. un 18. pantu. Tā secināja (3), ka attiecībā uz atjaunošanas pieteikumu nav konstatēti nedz jauni apdraudējumi, nedz arī ekspozīcijas modifikācijas vai jaunas zinātniskas nenoteiktības, kas varētu mainīt sākotnējā riska novērtējuma secinājumus (4) par cukurbietēm H7–1.

(5) Apspriedusies ar valstu kompetentajām iestādēm, kā paredzēts Regulas (EK) Nr. 1829/2003 6. panta 4. punktā un 18. panta 4. punktā, EFSA atzinumā ņēma vērā visus dalībvalstu uzdotos konkrētos jautājumus un paustās bažas.

(6) Ņemot vērā šos apsvērumus, būtu jāatjauno atļauja laist tirgū pārtiku, pārtikas sastāvdaļas un lopbarību, kas ražota no ģenētiski modificētām cukurbietēm H7–1.

(7) Saskaņā ar Komisijas Regulu (EK) Nr. 65/2004 (5) cukurbietēm H7–1 ir piešķirts unikāls identifikators ar Komisijas Lēmumu 2007/702/EK (6). Attiecīgais unikālais identifikators būtu jāizmanto arī turpmāk.

(8) Saskaņā ar iepriekš minēto EFSA atzinumu papildus Regulas (EK) Nr. 1829/2003 13. panta 1. punktā un 25. panta 2. punktā noteiktajām prasībām citas īpašas marķēšanas prasības produktiem, kam piemēro šo lēmumu, nav vajadzīgas.

(9) EFSA atzinumā tāpat nav arī pamatojuma tam, lai izvirzītu īpašus nosacījumus vai ierobežojumus laišanai tirgū, izmantošanai un darbībām, kā noteikts Regulas (EK) Nr. 1829/2003 6. panta 5. punkta e) apakšpunktā un 18. panta 5. punkta e) apakšpunktā.

(10) Visa attiecīgā informācija par produktu atļauju piešķiršanu būtu jāiekļauj Kopienas Ģenētiski modificētās pārtikas un barības reģistrā, kas minēts Regulā (EK) Nr. 1829/2003.

(11) Augu, dzīvnieku, pārtikas aprites un dzīvnieku barības pastāvīgā komiteja nav sniegusi atzinumu tās priekšsēdētāja noteiktajā termiņā. Šis īstenošanas akts tika uzskatīts par nepieciešamu, un priekšsēdētājs to iesniedza turpmākai apspriešanai pārsūdzības komitejā. Pārsūdzības komiteja nav sniegusi atzinumu,

IR PIEŅĒMUSI ŠO LĒMUMU.

1. pants Ģenētiski modificētais organisms un unikālais identifikators Ģenētiski modificētajām cukurbietēm (Beta vulgaris subsp. vulgaris) H7–1, kā norādīts pielikuma b) punktā, tiek piešķirts unikālais identifikators KM-ØØØH71-4, kā paredzēts Regulā (EK) Nr. 65/2004.

2. pants Atļaujas atjaunošana Saskaņā ar šajā lēmumā paredzētajiem nosacījumiem tiek atjaunota atļauja laist tirgū šādus produktus: a) pārtika un pārtikas sastāvdaļas, kas ražotas no cukurbietēm KM-ØØØH71-4; b) lopbarība, kas ražota no cukurbietēm KM-ØØØH71-4.

3. pants Marķēšana Kas attiecas uz Regulas (EK) Nr. 1829/2003 13. panta 1. punktā un 25. panta 2. punktā noteiktajām marķēšanas prasībām, organisma nosaukums ir “cukurbietes”.

4. pants Detektēšanas metode Cukurbiešu H7–1 detektēšanai izmanto pielikuma d) punktā izklāstīto metodi.

5. pants Kopienas reģistrs Šā lēmuma pielikumā izklāstīto informāciju iekļauj Kopienas Ģenētiski modificētās pārtikas un barības reģistrā, kas minēts Regulas (EK) Nr. 1829/2003 28. pantā.

6. pants Atļaujas turētāji 1. Atļaujas turētāji ir: a) KWS SAAT SE Vācijā un b) Monsanto Company Amerikas Savienotajās Valstīs, ko pārstāv uzņēmums Monsanto Europe S.A./N.V. Beļģijā. 2. Abi atļaujas turētāji ir atbildīgi par šajā lēmumā un Regulā (EK) Nr. 1829/2003 noteikto pienākumu izpildi.

7. pants Piemērošanas termiņš Šo lēmumu piemēro 10 gadus, sākot ar tā izziņošanas dienu.

8. pants Adresāti Šis lēmums ir adresēts: a) KWS SAAT SE, Grimsehlstraße 31, D-37574 Einbeck, Vācijā, un b) Monsanto Europe S.A./N.V., Scheldelaan 460, Haven 627, B-2040 Antwerpen, Beļģijā.

Briselē, 2018. gada 3. augustā Komisijas vārdā – Komisijas loceklis Vytenis ANDRIUKAITIS

(1) OV L 268, 18.10.2003., 1. lpp.

(2) Komisijas 2007. gada 24. oktobra Lēmums 2007/692/EK, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū pārtiku un lopbarību, kas ražota no ģenētiski modificētām cukurbietēm H7–1 (KM-ØØØH71-4) (OV L 283, 27.10.2007., 69. lpp.).

(3) Ģenētiski modificētu cukurbiešu H7–1 novērtējums atļaujas atjaunošanai saskaņā ar Regulas (EK) Nr. 1829/2003 (pieteikums EFSA-GMO-RX-006). EFSA Journal 2017 15(11):5065

(4) Opinion of the Scientific Panel on Genetically Modified Organisms on an application (reference EFSA GMO-UK-2004-08) for the placing on the market of products produced from glyphosate-tolerant genetically modified sugar beet H7–1, for food and feed uses, under Regulation (EC) No 1829/2003 from KWS SAAT and Monsanto. EFSA Journal 2006 4(12):431

(5) Komisijas 2004. gada 14. janvāra Regula (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai (OV L 10, 16.1.2004., 5. lpp.).

(6) Komisijas 2007. gada 24. oktobra Lēmums 2007/702/EK, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu 59122 (DAS-59122-7), kas sastāv vai ir ražoti no tās (OV L 285, 31.10.2007., 42. lpp.).